A Brands Hatchben rendezett brit versenyhétvégén egy adminisztrációs hiba miatt nem tudtak rajthoz állni. Hockenheimben aztán egy műszaki hiba miatt nem sikerült az elő-kvalifikáció. Ausztriában sikerült megcsípni az utolsó, 26. rajthelyet, aztán a futam remekül alakult a fiatal francia számára. A zuhogó esőben sorra estek ki a riválisok, még a piros zászló is előkerült. Arnoux rendkívül higgadtan vezetett melynek jutalma a 9. helyezés lett két kör hátrányban a győztes Ronnie Petersonhoz képest. Zandvoortban aztán egy törött szárny miatt kellett feladni az ígéretesen induló futamot. A magas költségek miatt a csapat ezután úgy döntött hogy nem erőlteti tovább az Formula–1-et és inkább a kisebb kategóriákra koncentrál. Arnoux az utolsó két futamra átült a Surteesbe majd a következő szezontól a Renault pilótája lett. A csapat közepesen sikeres lett kisebb kategóriákban majd 2004-ben felvásárolta Guy Ligier.